Valle d'Aosta

Rhanbarth a thalaith yng ngogledd-orllewin yr Eidal yw Valle d'Aosta. Aosta yw'r brifddinas. Saif Valle d'Aosta yn yr Alpau, ac mae'n cynnwys Mont Blanc a'r Matterhorn, y ddau ar y ffin. Mae'n ffinio ar Ffrainc yn y gorllewin, y Swistir yn y gogledd a rhanbarth Piemonte yn y de a'r dwyrain. Valle d'Aosta yw'r lleiaf o rhanbarthau'r Eidal o ran poblogaeth, a'r unig un nad yw wedi ei rannu'n daleithiau. Siaredir Ffrangeg gan gyfran o'r boblogaeth, ac mae'r Ffrangeg yn gyd-iaith swyddogol y rhanbarth gydag Eidaleg. Siaredir tafodiaith o Almaeneg mewn rhai rhannau hefyd. Yng Nghyfrifiad 2011 roedd gan y rhanbarth boblogaeth o 126,806. Ers i dalaith Aosta gael ei diddymu ym 1945, nid yw rhanbarth Valle d'Aosta wedi'i rannu'n daleithiau. Darperir swyddogaethau gweinyddol taleithiol gan y llywodraeth ranbarthol. Rhennir y rhanbarth yn 74 cymuned.